钦定古今图书集成/历象汇编/庶征典/第169卷 > 《田家五行》 > 唐
## 钦定古今图书集成/历象汇编/庶征典/第169卷 > 《田家五行》 > 唐

### 高祖武德二年白鹿驺虞见

武德三年，一角兽、白狼、麟见。

按：《唐书高祖本纪》不载。　按《册府元龟》，“三年二月，鄯
州言一角兽见，鹿身、五色牛尾、马蹄，商州言白狼见。
七月，鄯州言麟见。”

武德四年，白狐见。

按《唐书高祖本纪》不载。　按《册府元龟》，“四年二月，白
狐见元武门。”

武德五年，驺虞见。

按《唐书高祖本纪》不载。　按《册府元龟》，“五年正月，丰
州言驺虞见。”

武德六年，麟见。

按《唐书高祖本纪》不载。　按《册府元龟》，“六年，管州言
麟见。”

武德七年，“驺虞元兔见。”

按《唐书高祖本纪》不载。　按《册府元龟》，七年，仁州言
“驺虞见辽州获元兔。”

武德九年。白鹿、白狼见。太宗即位。麟见驺虞元兔见
按《唐书高祖本纪》不载　按《册府元龟》。“九年六月益
州献白鹿。陕州言白狼见。八月太宗即位。九月西麟
州言麟见。十月沂州言驺虞见。十二月郑州言元狐
见。”

### 太宗贞观元年白狼见

按《唐书太宗本纪》不载。　按《册府元龟》，“贞观元年五
月，豫州言白狼见。”

贞观二年，白狼、《驺虞》见。

按：《唐书太宗本纪》不载。　按《册府元龟》，“二年三月，宜
州言白狼见。六月戊戌，郭州言白狼见。十月，安州言
驺虞见。”

贞观三年，麟见。

按《唐书太宗本纪》不载。　按《册府元龟》，“三年五月乙
丑，幽州言麟见。”〈玉海作豳州〉

贞观六年，“驺虞见。”

按《唐书太宗本纪》不载。　按《册府元龟》，六年四月，“楚
州言驺虞见。”

贞观八年，白鹿见。

按《唐书太宗本纪》不载。　按《玉海》，八年四月，“沂州言
白鹿见。”

贞观九年，“驺虞见获麟。”

按《唐书太宗本纪》不载。　按《册府元龟》，“九年闰四月，
衡州言驺虞见，十二月获麟于德州。”

贞观十年，“白鹿《驺虞》见。”

按《唐书太宗本纪》不载。　按《册府元龟》，“十年二月，白
鹿见于九成宫之冷泉谷。三月，襄州言驺虞见。
贞观十一年麟见。”

按《唐书太宗本纪》。不载　按《册府元龟》，“十一年五月，
麟见于京师之后苑。”

贞观十二年，“获元狐。”

按《唐书太宗本纪》不载。　按《册府元龟》，“十二年十月，
营州献元狐。”

贞观十三年，“获白鹿。”

按《唐书太宗本纪》不载。　按《册府元龟》，“十三年正月，
济州献白鹿。”

贞观十五年，“驺虞，白狼、白鹿见。”

按：《唐书太宗本纪》不载。　按《册府元龟》，“十五年四月，
庆州言驺虞见。冀州献白狼。五月癸未，庐山府献白
鹿。八月，衡州言白鹿见。”

贞观十六年，获白狼。

按《唐书太宗本纪》不载。　按《册府元龟》，“十六年十月，
滑州献白狼。”

贞观十七年，获白狼白鹿。

按：《唐书太宗本纪》不载。　按《册府元龟》，“十七年五月，
怀州献白狼。闰六月，丹州献白鹿。十一月，郭州献白
狐。”

贞观十八年，获白狼、白狐、白鹿。

按《唐书太宗本纪》不载。　按《册府元龟》，“十八年五月，
郓州献白狼。六月辛亥，郑王府献白狐。八月，赵州献
白鹿。”

贞观十九年，“驺虞见。”

按《唐书太宗本纪》不载。　按《册府元龟》，十九年二月，
“滁州言驺虞见。”

贞观二十年，获白狼，有一角兽，白鹿见。

按：《唐书太宗本纪》不载。　按《册府元龟》，“二十年二月
戊午，许州获白狼。二月，郓州言一角兽见。九月，泽州
言白鹿见。”

贞观二十一年，“《驺虞》见。”

按：《唐书太宗本纪》不载　按《册府元龟》，“二十一年十
月，南代州驺虞见。”

### 高宗永徽 年狼入军门

按《唐书高宗本纪》，不载。　按《五行志》，永徽中，河源军
有狼三昼入军门，射之毙按《旧唐书五行志》，“时黑齿常之戍河源军，有狼昼入
军门，惧而求代。将军李谨代常之军，月馀卒。”

### 显庆元年获一角兽

按《唐书高宗本纪》不载。　按《册府元龟》，“显庆元年二
月，岐州献一角兽。”

### 龙朔三年麟见

按《唐书高宗本纪》，不载　按《册府元龟》，龙朔三年十
二月，“诏以绛州麟见于介山含元殿前琅台阁内并
睹灵迹，改来年正月为麟德元年。在京及雍州诸县
见系囚徒，各降一等，杖罪以下并免之。”

### 调露元年白鹿白狼见

按《唐书高宗本纪》不载。　按《五行志》，“调露元年十一
月壬午，泰州神亭治北雾开如日初耀，有白鹿、白狼
见。”近白祥也。

### 永淳 年兔害稼

按《唐书高宗本纪》不载。　按《五行志》，“永淳中，岚、胜州
兔害稼，千万为群，食苗尽，兔亦不复见。”

### 元宗开元元年麟见

按《唐书元宗本纪》不载。　按《玉海》，“开元元年十二月，
麟见于峡州。”

开元二年，麟见。

按《唐书元宗本纪》。不载　按《册府元龟》。“二年十二月。
有麟见于峡州远安县之鬼谷仙洞。”

开元三年，有熊昼入扬州城。

按《唐书元宗本纪》不载。　“按《五行志》”云云。

按：《旧唐书五行志》：“三年，有熊昼入广陵城，月馀，都督
李处鉴卒。”

开元七年，“一角兽见。”

按《唐书元宗本纪》不载。　按《册府元龟》，七年扬州奏，
“扬子县一角兽见。”

开元十一年，赤兔见。

按《唐书元宗本纪》。不载　按《册府元龟》，“十一年二月
祠后土于汾阳之睢，土有赤兔见于坛侧。”

开元十二年。白麞见
按《唐书元宗本纪》。不载　按《册府元龟》。十二年闰十
一月。豫州言。白麞见。
开元十三年。白鹿见。

按《唐书元宗本纪》不载。　按《册府元龟》，“十三年五月
甲午，潞州白鹿见。”

开元十五年。白兔白麞见
按《唐书元宗本纪》。不载　按《册府元龟》。十五年四月。
彭州言白兔见。八月壬寅。海州白麞见。
开元二十年。一角兽见。

按：《唐书元宗本纪》不载。　按《册府元龟》，“二十年三月，
有一角兽，肉角当顶，白毛上捧，识者以为獬豸。
开元二十三年，白鹿见。”

按《唐书元宗本纪》。不载。　按《玉海》，“二十三年二月丁
未，绵州白鹿见。”

开元二十四年，获瑞兽。

按《唐书元宗本纪》不载。　按《册府元龟》，“二十四年三
月获瑞兽，首耳形类虎，尾长于身，有豹文，能食虎。”
开元二十七年，白兔见。

按《唐书元宗本纪》，不载。　按《册府元龟》，二十七年七
月“壬午，河西陇右节度使萧炤讨吐蕃，大破之，有白
兔舞于营中，请编史册，许之。”

### 天宝四载苑中产白鹿

按《唐书元宗本纪》，不载。　按《册府元龟》，天宝四载八
月戊子，有斑鹿产白鹿，于苑中献之，请宣付史馆。上
曰：“宫苑之内，屡荐嘉祥。今又缟质霜毛，变林虞之兽
族；殊姿驯性，实云驾之龙媒。允谓休征，用为慰也。所
请者依。”

天宝九载，白鹿见。

按《唐书元宗本纪》。不载　按《册府元龟》，“九载二月。白
鹿见于大罗东南峰驾鹤岭。卫叔卿之得仙处。请付
史馆。从之。”

天宝十载，鹿产麛。

按《唐书元宗本纪》不载　按《册府元龟》，十载“七月，有
鹿产麛于闲厩之试马殿。”

### 肃宗乾元二年获狐于勤政楼

按《唐书肃宗本纪》。不载。　按《五行志》。乾元二年十月。
诏百官上勤政楼。观安西兵赴陕州。有狐出于楼上，
获之。

### 代宗永泰元年白鹿白兔见

按《唐书代宗本纪》，不载。　按《册府元龟》：永泰元年七
月甲寅，有三白鹿、一白兔见于禁苑。观军容使鱼朝
恩受命巡苑内屯田，因获之以献。朝恩上言，“请付史
馆，编诸简策。”手诏答曰：“白鹿、白兔，王者佳瑞，和平之
应。朕以薄德，讵敢当焉？卿及将士等务切军储，克勤
农亩，上元眷祐，爰获祯符。所请付史馆者依。”

永泰二年，赤兔见。

按《唐书代宗本纪》。不载　按《旧唐书五行志》，“二年十一月，乾陵赤兔见。”

按：《册府元龟》：“二年十一月，乾陵赤兔见，获而献之。”

### 大历二年获元狐

按《唐书代宗本纪》。不载　按《旧唐书五行志》。“大历二
年三月，河中献元狐。”

大历四年，虎入宰臣家庙。

按《唐书代宗本纪》不载。　按《五行志》，“四年八月己卯，
虎入京师长寿坊宰臣元载家庙，射杀之。虎西方之
属，威猛吞噬，刑戮之象。”

大历六年，获白兔。

按《唐书代宗本纪》不载。　按《五行志》，六年八月丁丑，
获白兔于太极殿之内廊。占曰：“国有忧。白，丧祥也。”
大历八年，获白鹿。

按《唐书代宗本纪》不载。　按《册府元龟》，“八年八月庚
寅，亳州获白鹿一，献之。”

### 德宗建中三年虎入宣阳里

按《唐书德宗本纪》不载。　按《五行志》，“建中三年九月
己亥夜，虎入宣阳里，伤人二，诘朝获之。”

### 贞元二年鹿入含元殿

按《唐书德宗本纪》不载。　按《五行志》，贞元二年二月
乙丑，有野鹿至于含元殿前，获之。壬申，又有鹿至于
含元殿前，获之。占曰：“有大丧。”

贞元三年，白鹿见。

按《唐书德宗本纪》不载。　按《册府元龟》，贞元三年十
一月，“同州沙苑监上言，白鹿见”

贞元四年，鹿入京师。

按《唐书德宗本纪》不载。　按《五行志》：“四年三月癸亥，
有鹿至京师西市门，获之。”

贞元十二年。白麞见
按《唐书德宗本纪》。不载　按《册府元龟》。十二年十二
月。许州进白麞。
贞元十四年。获白鹿。

按《唐书德宗本纪》不载。　按《玉海》，“十四年九月丁卯，
中书贺苑中获白鹿。”

贞元十五年，“获元兔。”

按《唐书德宗本纪》不载。　按《册府元龟》，“十五年五月
丁未，延州进元兔。”

贞元十八年，获白兔。

按《唐书德宗本纪》不载。　按《册府元龟》，“十八年徐州
献白兔。”

### 宪宗元和元年麟见

按《唐书宪宗本纪》不载。　按《玉海》，“元和元年，麟见东
川。”

元和七年，麟见。

按《唐书宪宗本纪》，不载　按《旧唐书五行志》：“七年十
一月，龙州、武安州会田中嘉禾生，有麟食之，复生。麟
之来，一鹿引之，群鹿随之，光华不可正视。使画工图
麟及嘉禾来献。”

元和十年获白麑。

按《唐书宪宗本纪》。不载　按《玉海》，十年五月，“寿昌殿
南获白鹿麑。”

### 文宗太和元年白虎见

按《唐书文宗本纪》，不载。　按《册府元龟》，太和元年十
一月，河中观察使薛平奏，“当管虞乡县王贤乡，有白
虎入灵峰观。谨按《孙氏瑞应图》，白虎者，义兽也，名驺
虞。王者德至鸟兽，泽洞幽冥则见。”今画图进上，敕什
所司。